මහජන බැංකුවේ ස්වර්ණ ජයන්ති මහෝත්සවය අද (1) ජනාධිපති මහින්ද රාජපක්‍ෂ මහතාගේ ප්‍රධානත්වයෙන් අරලියගහ මන්දිරයේදී පැවැත්වේ.ස්වර්ණ ජයන්තිය නිමිත්තෙන් සමරු මුද්දරය හා මුල් දින කවරය, සමරු කාසිය හා විශේෂ සංවත්සර සමරු කලාපය මෙහිදී නිකුත් කැරෙනු ඇත.ජනහද හඳුනන මහජන බැංකුව යන විරුදාවලිය ලැබූ මෙහි 50 වැනි සංවත්සරය නිමිත්තෙන් රටපුරා පිහිටි ශාඛා, සේවා මධ්‍යස්ථාන සියල්ලගේම අද චාම් නමුත් අභිමානවත් උත්සව පැවැත්වේ.